**Кыргыз Республикасында 2020-жылы эл жана турак жай**

**фондун каттоо боюнча Республикалык комиссиянын**

**биринчи отуруму болуп өттү**

2018-жылдын 11-июлунда КР Биринчи вице-премьер-министри Кубатбек Бороновдун төрагалыгы астында Кыргыз Республикасында 2020-жылы эл жана турак жай фондун каттоо боюнча Республикалык комиссиянын (мындан ары Комиссия) биринчи отуруму болуп өттү.

Бул ведомстволор аралык отурумду өткөрүүнүн максаты, Комиссиянын мүчөлөрүнө жана чакырылган адистерге алдыдагы каттоонун тапшырмалары жөнүндө, ошондой эле, бул иш чараны өткөрүүгө министрликтердин, ведомстволордун жана жергиликтүү бийлик органдарынын даярдык көрүү иштериндеги ролу жөнүндөгү маалымат берүүдөн турат.

Кыргыз Республикасынын Биринчи вице-премьер-министри Кубатбек Боронов, экономиканы өнүктүрүү, мектептердин, ооруканалардын, турак-жайлардын, социалдык инфраструктура объектилеринин курулушу, жумуштуулуктун программаларын иштеп чыгуу маселелери боюнча өтө зарыл, негизделген саясий чечимдерди кабыл алууда элдин социалдык жана экономикалык абалы жөнүндөгү маалыматтарды берген эл каттоосу маанилүү булак болуп эсептелээрин белгилеп кетти.

Отурумда КРнын Улутстаткомунун төрагасы Акылбек Султановдун маалыматы угулуп, ал КР Өкмөтүнүн 2017-жылдын 23-октябрындагы токтомуна ылайык эл жана турак жай фондун каттоо 2020-жылдын 23-мартынан 1-апрелине чейин өткөрүлөөрүн, ал үчүн каттоочулардан, регистраторлордон, инструкторлордон турган 25 миңдин тегериндеги каттоо персоналдары тартылаарын белгиледи. Жалпысынан өлкөнүн аймагында 560 каттоо бөлүмү түзүлөт. Бүгүнкү күнгө 2018-2023-жж. республикалык бюджеттен каттоонун иш-чараларын финансылык ресурстар менен камсыздоосунун 17 пайызын түзөт.

КРнын Улутстаткомунун төрагасынын орун басары Люксина Текеева Комиссиянын талкуусуна 2018-2021- жж. министрликтер, ведомстволор, жергиликтүү мамлекеттик администрациялар жана жергиликтүү өз алдынча башкаруу органдары аткарууга каралган Кыргыз Республикасында 2020-жылы эл жана турак жай фондун каттоосунун негизги иштеринин Календардык планынын долбоорун койду.

План Комиссиянын мүчөлөрү киргизген бир катар сунуштарды эсепке алуу менен жалпысынан жактырылды.

Улутстатком тарабынан иштелип чыккан уюштуруу-методологиялык камсыздоолорду сынактан өткөрүү максатында 2019-жылдын мартында Токмок шаарынын жана Чүй районунун аймагында пилоттук (сыноо иретиндеги) каттоосу өткөрүлөт.

Статистикалык каттоолор жана демографиялык статистика башкармалыгы

e-mail: azharkynbaeva@stat.kg:

тел. + 996 (312) 664211.

А.Жаркынбаева

11.07.2018-ж.